rejauldu/bengali-wikipedia huggingface dataset:
শ্যামপুর জমিদার বাড়ি বাংলাদেশ এর সাতক্ষীরা জেলার শ্যামনগর উপজেলার নকিপুর গ্রামে অবস্থিত এক ঐতিহাসিক জমিদার বাড়ি। যা স্থানীয়দের কাছে রায় চৌধুরীর বাড়ি, জমিদার হরিচরণ রায়ের বাড়ি ও নকিপুর জমিদার বাড়ি নামে পরিচিত।শ্যামনগর জমিদার বাড়ি (হরিচরণ বাবুর বাড়ি) এবং জোড়া শিব মন্দির!  ইতিহাস প্রায় ১৮০০ শতকের মাঝামাঝি সময়ে জমিদার হরিচরণ রায় চৌধুরী এই জমিদার বাড়িটি প্রতিষ্ঠা করেন। তিনি এই এলাকার একজন প্রতাপশালী জমিদার ছিলেন। এই বাড়িতে প্রতিবছর দুর্গা পূজা হতো। যার জন্য বিশেষভাবে একটা পাকা প্যান্ডেল তৈরি করা ছিল। জমিদার হরিচরণ রায় ধনী হওয়ার পেছনে  লোকমুখে প্রচলিত রয়েছে তার মা ঘুমের মধ্য স্বপ্নে বস্তা বস্তা টাকা বা গুপ্তধনের সন্ধান পেতেন।(সঠিক কোন প্রমাণ নেই ) আর এই থেকেই হরিচরণ অনেক ধন-সম্পত্তির মালিক হন। তখন থেকে সূর্যাস্ত আইনের মাধ্যমে নিলামে উঠা চৌহার্দিগুলো তিনি কিনে নিতেন। যার ফলস্বরূপ পরবর্তীতে তিনি একজন স্বতন্ত্র জমিদার হয়ে উঠেন।  তিনি ছিলেন একজন ভালো অপরূপভাবশালী জমিদার।  লেখক:- মো: সিয়াম হোসেন।(স্থানীয়)   বাড়ি:- শ্যামনগর,কাশিমাড়ী।  অবকাঠামো জমিদার বাড়িটিতে দুই তলা বিশিষ্ট্য ইংরেজি বর্ণমালা এল (এল) প্যাটার্নের ১৯ মিটার লম্বা একটি ভবন রয়েছে। জোড়া দুটি শিব মন্দির, চিকিৎসালায়, নহবতখানা, পূজা মণ্ডপ, দিঘী ও পুকুর রয়েছে। তবে এসবের অধিকাংশ এখন স্থানীয়দের ভোগদখলে।  ভবনটির বৈশিষ্ট্যগুলি সেই সময়ের স্থাপত্য বৈশিষ্ট্যকে প্রতিনিধিত্ব করে যা ব্রিটিশরা চালু করেছিল। উন্মুক্ত কলাম এবং শোভাময় উপাদানগুলি সেই সময়ে খুবই তাৎপর্যপূর্ণ। কক্ষগুলির চারপাশে খোলা বারান্দা, যা বিনোদন এবং বায়ু চলাচলের জন্য সঞ্চালন এবং স্থান সরবরাহ করে, যা কলোনিয়াল সময়ের স্থাপত্য শৈলীর আরেকটি বৈশিষ্ট্য। থাম্ব|শ্যামনগর জমিদার বাড়ির পেছনের অংশের ধ্বংসাবশেষ। কলোনিয়াল আমলের জমিদার বাড়িগুলিতে রয়েছে মহিমান্বিত কলাম, আলংকারিক খিলান খিলান খোলা,পেডিমেন্ট, ক্রেস্ট এবং অন্যান্য আলংকারিক উপাদান। এই উপাদানগুলি বিল্ডিংয়ের সমন্বিত ফর্ম, যা ব্যাপকভাবে মহিমা এবং বিভিন্ন অলঙ্করণের সাথে প্রাথমিক পর্যায়ে ব্যবহার করা হয় কলোনিয়াল সময় পর্যন্ত উন্নয়ন। শৈলী পরিপক্ক হওয়ার সাথে সাথে এটি ভলিউম এবং পরিমাণে কম হয়ে যায়।  কাঠামোগত উপাদানগুলি হল প্রাচীর, খিলান, কলাম, ভল্ট, লিন্টেল, রাফটার এবং বন্ধনী।  বর্তমান অবস্থা অপরিচর্যা ও অবহেলার কারণে জমিদার বাড়ির ভবন ও শিব মন্দির সবকিছুই এখন ধ্বংসের মুখে। ইট, সুরকি খসে পড়ার পাশাপাশি বিভিন্ন ধরনের গাছগাছালি ও লতাপাতা ভবনগুলোকে ঘিরে ধরেছে।  তথ্যসূত্র  বিষয়শ্রেণী:ঐতিহাসিক স্থান বিষয়শ্রেণী:বাংলাদেশের প্রাসাদ বিষয়শ্রেণী:বাংলাদেশের স্থাপত্য বিষয়শ্রেণী:সাতক্ষীরা জেলার দর্শনীয় স্থান বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
হেলস অ্যাঞ্জেলস () মটরসাইকেল আরোহীদের দ্বারা গঠিত একটি ক্লাবের নাম। এটি একটি ওয়ান-পার্সেন্টার মোটর সাইকেল চালকদের সংগঠন যারা সাধারনত হারলে-ডেভিডসন সাইকেল ব্যবহার করেন। মার্কিন যুক্তরাষ্ট্রের ডিপার্টমেন্ট অব জাস্টিস এই ক্লাবকে সংঘবন্ধ অপরাধ চক্র হিসাবে মনে করে। মার্কিন যুক্তরাষ্ট্র ও কানাডায় এই সংগঠনটি হেলস অ্যাঞ্জেলস মটরসাইকেল কর্পোরেশন নামে নিবন্ধিত। এদেরকে “এইচ এ” ও “রেড এন্ড হোয়াইট” নামেও পরিচিত। ইতিহাস thumb|বোয়িং বি-১৭এফ, টেইল নাম্বার ৪১-২৪৫৭৭, ১৯৩০ সালে হেলস অ্যাঞ্জেলস এর নামে যাদের নাম করান করা হয়েছিল।Bishop, Cliff T. (1986). Fortresses of the Big Triangle First, East Anglia Books. , pp.160, 236.আমেরিকা যুদ্ধের অভিবাসী বিশপ ফ্যামিলি ১৭ মার্চ ১৯৪৮ সালে সংগঠনটি প্রতিষ্ঠা করেন।  সংগঠনটির ওয়েবসাইট  যে কোন আইনপরিপন্থি কাজে এই ক্লাবের সদস্যরা জড়িত নয় বলে দাবী কর। ওয়েবসাইটটি বলা প্হয়েছে যে আরো দাবী করে যে হেলস অ্যাঞ্জেলস নামটি এর একজন সহপ্রতিষ্ঠাতা আরভিদ অসলেনের পরামর্শ অনুযায়ী রাখা হয়েছে। তিনি দ্বিতীয় মহাযুদ্ধে চীনে ফ্লাইং টাইগার্স বাহিনীতে হেলস অ্যাঞ্জেলস স্কোয়ার্ডনে যুদ্ধ করেছিলেন। ১৯৩০ সালে হাওয়ার্ড হুগেসের নির্মিত চলচ্চিত্র হেলস অ্যাঞ্জেলস এ একটি কিছু দুঃসাহসী এবং বিপজ্জনক বিমান অভিযানের দৃশ্য দেখানো হয়। ধারণা করা হয় যে, হেলস অ্যাঞ্জেলস ক্লাবের নামকরণ উক্ত ছবি থেকে অনুপ্রাণিত হয়ে করা হয়েছে। অপরাধমূলক কর্মকাণ্ড thumb|হেলস অ্যাঞ্জেলস ক্লাব ভবন ওকলাহোমা, ক্যালিফর্নিয়া অনেক দেশের পুলিশ বাহিনী ও অনেক আন্তর্জাতিক গোয়েন্দা সংস্থার বিবেচনায় হেলস আ্যাঞ্জেলস কুখ্যাত ‘চার মটরসাইকেল গ্যাং’ এর অন্যত। এই তালিকার বাকি তিনটি সংগঠন হল, প্যাগানস, আউটলস এবং বান্ডিডস। এই সংগঠনের সদস্যদের বিরুদ্ধে সন্ত্রাস, মাদক ব্যবসা এবং পতিতাবৃত্তির অভিযোগ আছে। এই ক্লাবের সদস্যরা সবসময় দাবী করেন যে তারা শুধুমাত্র একটি সামাজিক সংগঠন যারা একসাথে মটরসাইকেল চালাতে ভালবাসেন, তারা বিভিন্ন সময়ে মটরসাইকেল র‌্যালি, তহবিল সংগ্রহ, সড়ক অভিযান ইত্যাদি করে থাকেন। যদি এর কোন সদস্য অপরাধমূলক কর্মকাণ্ডে জড়িত থাকেন তবে সেটা সম্পূর্ণ তার ব্যক্তিগত বিষয় এবং যার সাথে ক্লাব কোনভাবেই সম্পৃক্ত নয়। সদস্যপদ একজস হেলস আ্যাঞ্জেলস সদস্যপদ প্রত্যাশীকে অবশ্যই একটি ড্রাইভারস লাইসেন্স ও নুন্যতম ৭৫০ সিসি একটি সটরসাইকেলের মালিক হতে হবে। সেই সাথে থাকতে হবে ব্যক্তিগত কিছু গুনাবলী থাকতে হবে। জানা যায় যে, পুলিশ বা কারারক্ষী বাহিনীর চাকুরীর জন্য আবেদন করা কোন ব্যক্তিকে এই ক্লাবের সদস্য হাবার জন্য বিবেচনা করা হয় না।  তথ্যসূত্র   বিষয়শ্রেণী:মার্কিন যুক্তরাষ্ট্রের মোটর সাইকেল ক্লাব বিষয়শ্রেণী:১৯৪৮-এ প্রতিষ্ঠিত সংগঠন
আইসিসি পুরুষদের বর্ষসেরা উদীয়মান ক্রিকেটার হল ২০০৪ সাল থেকে সেরা তরুণ ক্রিকেটারকে আন্তর্জাতিক ক্রিকেট কাউন্সিল কর্তৃক প্রদানকৃত একটি বার্ষিক পুরস্কার। এটি বার্ষিক আইসিসি পুরস্কারের মধ্যে একটি।   নির্ণায়ক  এই পুরস্কারের জন্য যোগ্য খেলোয়াড়দের ভোটের সময়কালের শুরুতে ২৬ বছরের কম বয়সী হতে হবে এবং সেই তারিখের আগে ৫টির বেশি টেস্ট এবং/অথবা ১০টির বেশি ওডিআই খেলেনি, তবে শুধুমাত্র একবার এটি জিততে পারবে।   নির্বাচন  বার্ষিক পুরস্কারের প্রাপককে ৫৬ জনের (২০০৪ সালে ৫০টি থেকে প্রসারিত) একটি "একাডেমি" দ্বারা নির্বাচিত করা হয়, টেস্ট খেলা দেশগুলির বর্তমান জাতীয় দলের অধিনায়ক (১০), আইসিসি আম্পায়ার এবং রেফারিদের অভিজাত প্যানেলের সদস্য সহ (১৮), এবং কিছু বিশিষ্ট প্রাক্তন খেলোয়াড় এবং ক্রিকেট সংবাদদাতা (২৮)। ভোটে টাই হলে পুরস্কার ভাগাভাগি করা হয়।   বিজয়ীদের তালিকা  বছরবিজয়ীমনোনীত২০০৪ ইরফান পাঠান  টিনো বেস্ট   মাইকেল ক্লার্ক   ইমরান ফরহাত   উমর গুল   ইয়াসির হামিদ   হামিশ মার্শাল   ডেভন স্মিথ২০০৫ কেভিন পিটারসন  আফতাব আহমেদ   ইয়ান বেল   গৌতম গম্ভীর   দিনেশ কার্তিক   মানজারুল ইসলাম রানা   এবি ডি ভিলিয়ার্স২০০৬ ইয়ান বেল  মন্টি পানেসার   অ্যালাস্টেয়ার কুক   দিনেশ রামদিন   মালিঙ্গা বান্দারা   মোহাম্মাদ আসিফ   উপুল থারাঙ্গা   শাহরিয়ার নাফীস২০০৭ শন টেইট  রবি বোপারা   সাকিব আল হাসান   মিচেল জনসন   মুশফিকুর রহিম   রস টেলর   ক্রিস ট্রেমলেট২০০৮ অজন্তা মেন্ডিস  স্টুয়ার্ট ব্রড   মরনে মরকেল   ইশান্ত শর্মা২০০৯ পিটার সিডল  বেন হিলফেনহস   গ্রাহাম অনিয়ন্স   জেসি রাইডার২০১০ স্টিভেন ফিন  উমর আকমল   অ্যাঞ্জেলো ম্যাথিউস   টিম পেইন২০১১ দেবেন্দ্র বিশু  আজহার আলী   ড্যারেন ব্র্যাভো   ওয়াহাব রিয়াজ২০১২ সুনীল নারাইন  ডগ ব্রেসওয়েল   দিনেশ চান্ডিমাল   জেমস প্যাটিনসন২০১৩ চেতেশ্বর পুজারা  ট্রেন্ট বোল্ট   জো রুট   মিচেল স্টার্ক২০১৪ গ্যারি ব্যালেন্স  কোরে অ্যান্ডারসন   জেমস নিশাম   বেন স্টোকস২০১৫ জোশ হজলউড ২০১৬ মুস্তাফিজুর রহমান ২০১৭ হাসান আলী ২০১৮ ঋষভ পন্ত ২০১৯ মারনাস লাবুশেন২০২১ জানেমান মালান২০২২ মার্কো জ্যানসেন  ইব্রাহিম জাদরান   ফিন অ্যালেন   আর্শদীপ সিং   দেশ অনুযায়ী জিতেছে   দেশ খেলোয়াড় মোট   ৪ ৪   ৪ ৪   ৩ ৩   ২ ২   ২ ২   ১ ১   ১ ১   ১ ১   আরো দেখুন   আইসিসি পুরস্কার   তথ্যসূত্র   বিষয়শ্রেণী:আইসিসি পুরস্কার ও র‌্যাঙ্কিং বিষয়শ্রেণী:ক্রিকেট পুরস্কার ও র‌্যাঙ্কিং
হরিশপুর বাংলাদেশের চট্টগ্রাম জেলার  সন্দ্বীপ উপজেলার অন্তর্গত একটি ইউনিয়ন।   আয়তন  হরিশপুর ইউনিয়নের আয়তন ৩৫৫৩ একর (১৪.৩৮ বর্গ কিলোমিটার)। (২০০৭ সালের তথ্য অনুযায়ী)   জনসংখ্যা  ২০১১ সালের পরিসংখ্যান অনুযায়ী হরিশপুর ইউনিয়নের লোকসংখ্যা ৬,০০৬ জন। এর মধ্যে পুরুষ ৩,০৭১ জন এবং মহিলা ২,৯৩৫ জন।   অবস্থান ও সীমানা  সন্দ্বীপ উপজেলার পশ্চিমাংশে হরিশপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে কালাপানিয়া ইউনিয়ন, পূর্বে ও দক্ষিণে সন্দ্বীপ পৌরসভা এবং পশ্চিমে বঙ্গোপসাগর।   প্রশাসনিক কাঠামো  হরিশপুর ইউনিয়ন সন্দ্বীপ উপজেলার আওতাধীন ৮নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি দুবলাপাড় ও হরিশপুর এ ২টি মৌজায় বিভক্ত।   শিক্ষা ব্যবস্থা  হরিশপুর ইউনিয়নের সাক্ষরতার হার ৫২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ৩টি প্রাথমিক বিদ্যালয় ও ৫টি আনন্দ স্কুল রয়েছে।   শিক্ষা প্রতিষ্ঠান  মাধ্যমিক বিদ্যালয়  সন্দ্বীপ আইডিয়াল উচ্চ বিদ্যালয়  মাদ্রাসা  হাজী আবদুল মালেক ইসলামিয়া দাখিল মাদ্রাসা  প্রাথমিক বিদ্যালয়  দুবলাপাড় সরকারি প্রাথমিক বিদ্যালয়  মধ্য হরিশপুর সরকারি প্রাথমিক বিদ্যালয়  হাজী বদিউজ্জমান সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=411&thana=41103&union=16  আনন্দ স্কুল  তুলাতলী আনন্দ স্কুল	  দীর্ঘাপাড় উত্তর-পশ্চিম আনন্দ স্কুল	  আশোকের সাঁকো আনন্দ স্কুল  লেমু হোসেনের মসজিদ সংলগ্ন আনন্দ স্কুল	  আলোকিত জেলে পাড়া আনন্দ স্কুল   যোগাযোগ ব্যবস্থা  উপজেলা সদর থেকে হরিশপুর ইউনিয়নে যোগাযোগের প্রধান সড়ক সন্দ্বীপ-হরিশপুর সড়ক। প্রধান যোগাযোগ মাধ্যম টেক্সী/রিক্সা/মোটরসাইকেল।   ধর্মীয় উপাসনালয়  হরিশপুর ইউনিয়নে ৯টি মসজিদ ও ১টি মন্দির রয়েছে।   খাল ও নদী  হরিশপুর ইউনিয়নের পশ্চিমাংশ জুড়ে রয়েছে বঙ্গোপসাগর। এছাড়া এ ইউনিয়নটি নদী ভাঙ্গন কবলিত হওয়ায় অসংখ্য খাল রয়েছে।   হাট-বাজার  হরিশপুর ইউনিয়নের প্রধান ৩টি হাট/বাজার হল তালুকদার মার্কেট, তুলাতলী বাজার এবং সালাম বাজার।   দর্শনীয় স্থান   হরিশপুর ইউনিয়নের পশ্চিমে জেগে উঠা নতুন চর এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর, জুড়ে বিস্তৃত।   উল্লেখযোগ্য ব্যক্তিত্ব   রোহিণীকুমার কর –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।   জনপ্রতিনিধি   বর্তমান চেয়ারম্যান: এম এ ছালাম   চেয়ারম্যানগণের তালিকা  ক্রম নং.  চেয়ারম্যানের নাম  মেয়াদকাল ০১  গোলাম কিবরিয়া   ০২  রফিকুল ইসলাম   ০৩  মোহাম্মদ মাজেদুল ইসলাম সরকার   ০৪  কফিল উদ্দিন   ০৫  সাইদুল কাদের   ২০১১-২০১৬ ০৬  এম এ ছালাম  ২০১৬-বর্তমান   আরও দেখুন   সন্দ্বীপ উপজেলা  সন্দ্বীপ থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:সন্দ্বীপ উপজেলার ইউনিয়ন
আনসান গ্রিনার্স ফুটবল ক্লাব (, ; সাধারণত আনসান গ্রিনার্স এফসি এবং সংক্ষেপে আনসান গ্রিনার্স নামে পরিচিত) হচ্ছে আনসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৭ সালে প্রতিষ্ঠিত হয়েছে। ৩৫,০০০ ধারণক্ষমতাবিশিষ্ট আনসান ওয়া~ স্টেডিয়ামে সবুজ নেকড়ে নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/ansan-greeners/stadion/verein/57434 বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লিম জং-হন এবং সভাপতির দায়িত্ব পালন করছেন আনসানের মেয়র।https://www.transfermarkt.com/ansan-greeners/startseite/verein/57434 বর্তমানে দক্ষিণ কোরীয় মধ্যমাঠের খেলোয়াড় কিম ইয়ং-নাম এই ক্লাবের অধিনায়কের দায়িত্ব পালন করছেন।https://www.greenersfc.com/player/player_list.phphttps://www.worldfootball.net/teams/ansan-greeners/2023/2/  লি সুং-বিন, লি ইন-জে, জাং হিউক-জিন, রাউল তারাগোনা এবং চোই গন-জুর মতো খেলোয়াড়গণ আনসান গ্রিনার্সের জার্সি গায়ে মাঠ কাঁপিয়েছেন।   ইতিহাস  ২০১৭ মৌসুমে, পেশাদার ফুটবল ক্লাব হিসেবে প্রথম মৌসুমে আনসান গ্রিনার্স দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; লি হুং-সিলের অধীনে উক্ত মৌসুমে আনসান গ্রিনার্স ৭ জয় এবং ১২ ড্রয়ে সর্বমোট ৩৩ পয়েন্ট অর্জন করে ২০১৭ কে লিগ চ্যালেঞ্জের সামগ্রিক পয়েন্ট তালিকায় ৯ম স্থান অর্জন করেছিল।http://www.kleague.com/eng/sub.asp?localNum=2&pageNum=1&subNum=0https://www.rsssf.org/tabless/skor2017.html কে লিগ চ্যালেঞ্জের উক্ত মৌসুমে উরুগুয়েয়ীয় আক্রমণভাগের খেলোয়াড় রাউল তারাগোনা ১৫টি গোল করে আনসান গ্রিনার্সের হয়ে সর্বোচ্চ গোল করেছিলেন।   তথ্যসূত্র    বহিঃসংযোগ          বিষয়শ্রেণী:২০১৭-এ প্রতিষ্ঠিত ফুটবল ক্লাব বিষয়শ্রেণী:২০১৭-এ দক্ষিণ কোরিয়ায় প্রতিষ্ঠিত বিষয়শ্রেণী:দক্ষিণ কোরিয়ার ফুটবল ক্লাব বিষয়শ্রেণী:কে লিগ ২-এর ক্লাব
মল্লিকা হলো ভারতীয় আমের জাত নীলম এবং দশেরি আমের সংকরায়ণের ফলে উৎপন্ন একটি আমে জাত। এই জাতটি ড. রামনাথ সিং দ্বারা প্রবর্তিত হয়েছিল। কলম করা হলে গাছটি নিয়ন্ত্রিত আকারে থাকে এবং বাড়ির উঠানে চাষের জন্য উপযুক্ত। সাধারণত জুন থেকে জুলাই মাসের মধ্যে ফল সংগ্রহযোগ্য হয়।   ফল   মল্লিকা উচ্চ মানের, তন্তুমুক্ত আম উৎপন্ন করে। এই আমে লেবু, তরমুজ এবং মধুর স্পষ্ট স্বাদ থাকে এবং এটি অত্যন্ত মিষ্টি। এই জাতটি ফেয়ারচাইল্ড বোটানিক গার্ডেনস–আন্তর্জাতিক আম উৎসবে ইতিবাচক সাড়া পেয়েছিল। মল্লিকা সাধারণত উষ্ণমণ্ডলীয় থেকে উপ-উষ্ণমণ্ডলীয় আবহাওয়ায় চাষ করা হয়। তবে শীতল আবহাওয়ায় এটি একটি রোগের লক্ষণ প্রদর্শন করতে পারে, যার নাম "ম্যালফরমেশন" (বিকৃতি)। এই রোগটি সাধারণত ১০ থেকে ১৫ ডিগ্রি সেলসিয়াস তাপমাত্রার মধ্যে চাষ করা আমের জাতগুলিতে বেশি দেখা যায়। তবে ১৫ ডিগ্রি সেলসিয়াসের বেশি তাপমাত্রায় এই রোগের লক্ষণ ততটা প্রকট নয়। মল্লিকা জাতের এই রোগের প্রধান কারণ হল ঠান্ডা আবহাওয়ার কারণে আমে সাধারণের তুলনায় বেশি পরিমাণে ইথিলিন নামক রাসায়নিক উৎপন্ন হয়, যা আম গাছের জৈব বা অজৈব চাপের প্রতিক্রিয়ায় সৃষ্টি হয়।  ফসল তোলার প্রথম দিনের পর মল্লিকা আমের শারীরিক বৈশিষ্ট্য ও রাসায়নিক গঠনে পরিবর্তন দেখা যায়। ফসল তোলার তিন দিন পর মল্লিকা আমের খোসার রঙ লালচে-হলদেটে আভা ধারণ করে। এটি খোসার অভ্যন্তরে ক্যারোটিনয়েড উপাদানের পরিমাণ বৃদ্ধির কারণে ঘটে, পাশাপাশি ক্লোরোফিল ধীরে ধীরে ভেঙে যেতে শুরু করে। তৃতীয় দিনেই আমটি সবচেয়ে বেশি অম্লীয় এবং এর গঠন সবচেয়ে কঠিন থাকে, তবে এরপর অম্লতা ও কঠোরতার মাত্রা দ্রুত কমে যায়। ফসল তোলার পঞ্চম দিনে আমের ওজন সর্বাধিক হয়, তবে সপ্তম দিনে এর আকার সবচেয়ে ছোট হয়ে যায়।   তথ্যসূত্র    বহিঃসংযোগ   আমের জাত  বিষয়শ্রেণী:আমের জাত বিষয়শ্রেণী:ফ্লোরিডার উদ্ভিদ
একই নামের অন্যান্য ব্যক্তিবর্গের জন্য দেখুন আনোয়ার হোসেন।  আনোয়ার হোসেন (১৯৩০ - ২৪ এপ্রিল, ১৯৫০) একজন বাংলাদেশের ছাত্র আন্দোলন, তেভাগা আন্দোলন, সাম্যবাদী আন্দোলনের নেতা, কুশলী তার্কিক, শিল্প-সাহিত্যে আগ্রহী একজন শহীদ বিপ্লবী। ১৯৫০ সালের ২৪ এপ্রিল রাজশাহীর খাপড়া ওয়ার্ড গণহত্যায় পুলিশ জেলের ভেতরে আরও ছয়জন রাজবন্দীর সঙ্গে তাকেও হত্যা করে। রণেশ দাশগুপ্ত তাঁর দ্বিতীয় গ্রন্থ আলো দিয়ে আলো জ্বালা উৎসর্গ করেন আনোয়ার হোসেনকে।   প্রারম্ভিক জীবন  তার জন্ম হয় বাংলাদেশের খুলনায়। দরিদ্র বিধবা মায়ের একমাত্র সন্তান আনোয়ার মেধাবী ছাত্র ছিলেন। প্রগতিশীল ছাত্র আন্দোলনে সুবক্তা হিসেবে পরিচিতি ছিল। অসাম্প্রদায়িক চেতনা সম্পন্ন যুক্তিবাদী আনোয়ারকে মুসলিম লিগের নেতারা দলে টানার চেষ্টা করে ব্যর্থ হন। তিনি মার্ক্সবাদী চিন্তায় আগ্রহী ছিলেন।  তিনি সাতক্ষীরা জেলার বুধহাটা সরকারি প্রাথমিক বিল্যায়ল থেকে প্রাথমিক ও বুধহাটা বিবিএম কলেজিয়েট স্কুল থেকে মাধ্যমিক পর্যায়ে লেখাপড়া সম্পূর্ণ করেন।   জেল জীবন  ১৯৪৯ সালে কমিউনিস্ট আন্দোলনে যোগ দিয়ে ঢাকা জেলে যান। কম বয়েসের কারণে ছাড়া পেলেও পরের বছর আবার গ্রেপ্তার হয়ে রাজসাহী জেলে প্রেরিত হহন তরুন আনোয়ার। এসময় জেলের ভেতরেই মার্কসবাদ সংক্রান্ত সাহিত্য, মাক্সিম গোর্কির লেখা পড়েন। বাংলা ও বিশ্বসাহিত্য ভাল দখল ছিল তার। গান রচনা করতে পারতেন। ব্যাঙ্গাত্বক গান লিখে জেলে কর্মচারী ও ডাক্তারদের দুর্ব্যবহারের প্রতিবাদ করেছেন। জেলবন্দী কমিউনিস্ট নেতা কর্মীদের সাথে উপযুক্ত রাজবন্দীর মর্যাদা, ভালো খাবারের দাবীতে অনশনে অংশগ্রহণ করেন।   মৃত্যু  ১৯৫০ সালের ২৪ এপ্রিল রাজশাহী সেন্ট্রাল জেলে আটজন রাজবন্দীকে কনডেমড সেল বা ফাঁসির আসামীর নির্জন সেলে আটকে রাখলে তীব্র বিক্ষোভে সামিল হন বাকি বন্দীরা। তাদের কুখ্যাত খাপড়া ওয়ার্ডে পাঠানো হয়। জেলার বিলের নির্দেশে বাইরে থেকে নির্মমভাবে গুলি চালায় কারারক্ষীরা। এর ফলে শহীদ হন তরুন সাম্যবাদী কর্মী আনোয়ার হোসেন। তার সাথে শহীদ হন আরও ছয়জন। শ্রমিক নেতা বিজন সেন, সুধীন ধর, হানিফ সেখ, দিলওয়ার হোসেন, তেভাগা আন্দোলনের প্রবীন নেতা কম্পরাম সিং, ছাত্র সংগঠক সুখেন ভট্টাচার্য। বাকি সমস্ত বন্দীরা মারা না গেলেও মারাত্মকভাবে আহত হন। পুলিশ রক্তাপ্লুত বন্দীদের ওপর পুনরায় লাঠিচার্জ করে।   তথ্যসূত্র   বিষয়শ্রেণী:বাংলাদেশী সাম্যবাদী বিষয়শ্রেণী:বাংলাদেশী মার্ক্সবাদী বিষয়শ্রেণী:১৯৩০-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:খুলনার ব্যক্তি বিষয়শ্রেণী:ছাত্র রাজনীতি
thumb|সন্ধ্যের সৌন্দর্যে শিলাই নদী থাম্ব|দামোদর অববাহিকার মানচিত্র শিলাই বা শিলাবতী দক্ষিণ-পশ্চিম পশ্চিমবঙ্গের একটি ছোট নদী। পুরুলিয়া, বাঁকুড়া ও পশ্চিম মেদিনীপুর জেলার উপর দিয়ে শিলাই প্রবাহিত। পুরুলিয়ার পুঞ্চা ব্লকে উৎপন্ন হয়ে এই নদী গভীর অরণ্যের ভিতর দিয়ে প্রবাহিত হয়ে বাঁকুড়ায় প্রবেশ করেছে। ঘাগর গ্রামে শিলাবতী নদীর ওপর জলপ্রপাত পর্যটকের কাছে আকর্ষণীয়।   ভেলাইডিহা এবং সিমলাপালের মতো ঐতিহাসিক জনপদের পাশ দিয়ে প্রবাহিত সুপ্রশস্ত নদী ভেলাইডিহা গ্রামটির উত্তর এবং পূর্ব সীমা রচনা করেছে। অর্থাৎ নৈসর্গিক সৌন্দর্যমণ্ডিত ভেলাইডিহায় এসে পূর্ববাহিনী নদী দক্ষিণবাহিনী হয়েছে। বাঁকুড়ায় শিলাই-এর প্রধান উপনদী হল জয়পণ্ডা ও পুরন্দর। এছাড়াও আরও কয়েকটি ছোট নদী বাঁকুড়ায় শিলাই-এ মিলিত হয়েছে।   এরপর ক্রমশ দক্ষিণপূর্ব অভিমুখে শিলাবতী পশ্চিম মেদিনীপুর জেলায় ঢুকেছে। গড়বেতার কাছে গনগনিতে শিলাবতীর দর্শনীয় নদীখাত গ্র‍্যান্ড ক্যানিয়নের সঙ্গে তুলনীয়।  ঘাটাল শহর এই নদীর তটবর্তী সুপরিচিত জনপদ।    তথ্যসূত্র   বিষয়শ্রেণী:পুরুলিয়া জেলার নদী বিষয়শ্রেণী:বাংলার নদী বিষয়শ্রেণী:বাঁকুড়া জেলার নদী বিষয়শ্রেণী:পশ্চিম মেদিনীপুর জেলার নদী বিষয়শ্রেণী:পশ্চিমবঙ্গের নদী
অনুষ্কা সেন (জন্ম: ৪ আগস্ট ২০০২) একজন ভারতীয় টেলিভিশন অভিনেত্রী এবং মডেল যিনি শিশুদের ফ্যান্টাসি শো বালবীর-এ মিহির চরিত্রে অভিনয়ের জন্য সর্বাধিক পরিচিত। তিনি ভারতীয় ঐতিহাসিক নাটক টেলিভিশন সিরিজ ঝাঁসি কি রাণীতে মণিকর্ণিকা রাও/রাণী লক্ষ্মী বাই-এর চরিত্রে অভিনয় করেছেন।   ব্যক্তিগত জীবন  সেন রাঁচিতে বাঙালি বৈদ্য পরিবারে জন্মগ্রহণ করেন, পরে তার পরিবারের সাথে মুম্বই চলে আসেন। তিনি রায়ান ইন্টারন্যাশনাল স্কুল, কান্দিভালিতে অধ্যয়ন করেন এবং বাণিজ্য বিভাগের ছাত্রী হিসেবে ১২শ শ্রেণির বোর্ড পরীক্ষায় (CBSE) ৮৯.৪% নম্বর পেয়েছিলেন। তিনি মুম্বইয়ের ঠাকুর কলেজ অফ সায়েন্স অ্যান্ড কমার্সে ফিল্মগ্রাফিতে ডিগ্রি নিচ্ছেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ঝাড়খণ্ডের অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:রাঁচির ব্যক্তি বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:ভারতীয় ওয়েব ধারাবাহিক অভিনেত্রী
মাহমুদ হামিদ (জন্ম ১৯ জানুয়ারী ১৯৬৯)  সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক  ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি।  ১৯৯৫ সালে একদিনের আন্তর্জাতিক ক্রিকেটে (ওডিআই)পাকিস্তানের পক্ষে হয় অংশগ্রহণ করেছেন। ব্যাট করতে নেমে মাত্র ১ রান করে আউট হন।  ২০২০ সালের ফেব্রুয়ারিতে, তাকে দক্ষিণ আফ্রিকায় ৫০-এর দশকের ওভারের ক্রিকেট বিশ্বকাপের জন্য পাকিস্তানের স্কোয়াডে তাকে অন্তর্ভুক্ত করা হয়।   তবে, করোনাভাইরাস মহামারীর কারণে তৃতীয় রাউন্ডের ম্যাচের সময় প্রতিযোগিতাটি বাতিল করা হয়েছিল।    তথ্যসূত্র    বহিঃসংযোগ      বিষয়শ্রেণী:করাচি থেকে আগত ক্রিকেটার বিষয়শ্রেণী:করাচির ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:পাকিস্তান ন্যাশনাল শিপিং কর্পোরেশনের ক্রিকেটার বিষয়শ্রেণী:ইউনাইটেড ব্যাংক লিমিটেডের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
মুসলিম মডার্ন একাডেমি হচ্ছে বাংলাদেশের ঢাকা জেলার ঢাকা সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৬৩ সালে।   ইতিহাস  ১৯৫৮ সালে ফ্লাইট লেফটেন্যান্ট এ বি এম আবদুর রশিদ এবং অন্যান্যরা সম্মিলিতভাবে বাংলা ভাষার একটি বিদ্যালয় প্রতিষ্ঠার বিষয়ে সর্বসম্মত সিদ্ধান্ত গ্রহণ করেন। উল্লেখ্য, ঢাকা সেনানিবাসে অন্যান্য অনেক বিদ্যালয় থাকলেও সেখানে কেবল উর্দু এবং ইংরেজি ভাষায় শিক্ষাদান করা হত। ১৯৬২ সালে এ বি এম আবদুর রশিদ বিদ্যালয়ের জন্য জমি প্রদান করলে ১৯৬৩ সাল থেকেই বিদ্যালয়ের আনুষ্ঠানিক শিক্ষা কার্যক্রমের শুরু হয়। শুরুতে জুনিয়র স্কুল হিসেবে প্রতিষ্ঠিত হলেও ১৯৬৮ সালে বিদ্যালয়টি মাধ্যমিক বিদ্যালয়ে রূপ নেয়। ১৯৭৬ সালে ঢাকা ক্যান্টনমেন্ট বোর্ড প্রতিষ্ঠানটি অধিগ্রহণ করে।   শ্রেণি, বিভাগ ও শাখা সমূহ  বর্তমানে এ বিদ্যালয়ে ১ম থেকে ১০ম শ্রেণি পর্যন্ত দু'টি শিফটে (প্রভাতী এবং দিবা) শিক্ষাদান করা হয়। মোট ১৯৭২ জন শিক্ষার্থী এই প্রতিষ্ঠানে শিক্ষালাভ করছে।   ইউনিফর্ম   ছেলেদের সাদা শার্ট , নেভি ব্লু প্যান্ট , সাদা কেডস্  এবং কালো বেল্ট    মেয়েদের নীল কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্    শিক্ষা কার্যক্রম  বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।    ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ    সাল পরীক্ষার নাম পরীক্ষার্থী উত্তীর্ণ পাশের হার ২০১৯ এসএসসি ২৪৯ ২৪২ ৯৭.১৯ ২০২০ এসএসসি ২১৭ ২১৩ ৯৮.৬১ ২০২১ এসএসসি ২০৪ ২০৪ ১০০   খেলাধুলা ও সহপাঠ্যকর্ম  শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।    ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।    গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।    বিভিন্ন সাংস্কৃতিক কর্মকাণ্ড  বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।    সংঘ   বিএনসিসি  গার্লস্ গাইড  স্কাউট  রেড ক্রিসেন্ট    আরো দেখুন   ঢাকা ক্যান্টনমেন্ট বোর্ড  ঢাকা জেলা  ঢাকা জেলার শিক্ষা প্রতিষ্ঠানের তালিকা    তথ্যসূত্র      বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:ঢাকা জেলার বিদ্যালয়
তৌহিদ আফ্রিদি একজন বাংলাদেশি ভ্রমণভিত্তিক ভ্লগার ও ইউটিউবার।   প্রারম্ভিক জীবন ও কর্মজীবন  তৌহিদ আফ্রিদি ১৯৯৭ সালের ৩ জানুয়ারি ঢাকায় জন্মগ্রহণ করেন। তার বাবা একজন ব্যবসায়ী এবং মা গৃহিণী। তিনি নিজ শহরেই স্কুল শিক্ষা সম্পন্ন করেন এবং পরবর্তীতে ঢাকা কলেজে পড়াশোনা করেন। আফ্রিদি ২০১৫ সালের ৩ ফেব্রুয়ারি নিজের ইউটিউব চ্যানেল চালু করেন।   সমালোচনা  চিত্রনায়িকা প্রার্থনা ফারদিন দীঘি সঙ্গে তার ঘনিষ্ঠতার ছবি ও ভিডিও সামাজিক যোগাযোগমাধ্যমে ছড়িয়ে পড়লে কিছু গণমাধ্যমে তাদের প্রেমের গুঞ্জনের খবর প্রকাশিত হয়। তবে দীঘি বারবার স্পষ্ট করেছেন, তারা কেবলমাত্র ভালো বন্ধু।  জুলাই আন্দোলন হত্যা মামলা  তিনি ২৪ আগস্ট ২০২৫ তারিখে ঢাকা মহানগর পুলিশের গোয়েন্দা শাখা জুলাই গণ-অভ্যুত্থানে আসাদুল হক বাবু হত্যার ঘটনায় রাজধানীর যাত্রাবাড়ী থানায় দায়ের করা মামলায় গ্রেপ্তার করা হয়।  ঢাকার একটি আলাদাত তৌহিদ আফ্রিদিকে জিজ্ঞাসাবাদের জন্য পাঁচ দিনের রিমান্ড মঞ্জুর করেছেন। ২০২৪ সালের জুলাই ছাত্র আন্দোলনের সময় তিনি সরকারপন্থী প্রচারণা চালান এবং তার বক্তব্য ও কার্যকলাপ আন্দোলনকারীদের বিরুদ্ধে সহিংসতা উসকে দেয়। ২৫ আগস্ট ২০২৫ সালে ঢাকার চিফ মেট্রোপলিটন ম্যাজিস্ট্রেট আদালতে রাষ্ট্রপক্ষের আইনজীবী অ্যাডভোকেট নয়ন দাবি করেন আন্দোলনের সময় ছাত্রদের নগ্ন ভিডিও করে রেখে দিতেন তৌহিদ আফ্রিদি।  তানভীর রাহী অভিযোগ করে বলেন তৌহিদ আফ্রিদি ক্যামেরার সামনে একরকম, পেছনে পুরো উল্টো। ক্যামেরার বাইরে সে একেবারে ‘ভয়ংকর’ একজন মানুষ। তিনি আরও জানান, ইউটিউব জগতে অনেকেই আফ্রিদিকে বাঘের মতো ভয় পেতেন।   পুরস্কার   পুরস্কার ফলাফল সিজেএফবি পারফরম্যান্স অ্যাওয়ার্ড ২০২১ – শ্রেষ্ঠ ইউটিউবারচ্যানেল আই ডিজিটাল মিডিয়া অ্যাওয়ার্ড   তথ্যসূত্র   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ইউটিউবার
মণ্ণিবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ-পশ্চিম প্রান্তে অবস্থিত একটি লোকালয়৷ মণ্ণিবক্কম বণ্ডলুর ও মুড়িশূরের মধ্যবর্তী স্থানে তাম্বরম থেকে ৭.৫ কিলোমিটার ও বণ্ডলুর থেকে ২ কিলোমিটার দূরে অবস্থিত৷ এটি চেন্নাই মহানগর অঞ্চলের চেন্নাই নগরোন্নয়ন কর্তৃৃপক্ষের অধীন৷  লোকালয়টি ওরগড়ম, শ্রীপেরুম্বুদুর, মারাইমালাইনগর ও মাহিন্দ্রা ওয়ার্ল্ড সিটির মতো শিল্পসমৃৃদ্ধ অঞ্চলগুলির সাথে সড়ক ও রেলপথে যুক্ত৷  পরিবহন বণ্ডলুর রেলওয়ে স্টেশন বণ্ডলুরের নিকটতম রেলস্টেশন৷ অন্যান্য নিকটবর্তী স্টেশনগুলি হলো উরবক্কম, পেরুঙ্গলতুর, গুড়ুবাঞ্চেরি ও তাম্বরম রেলওয়ে স্টেশন৷ প্রস্তাবিত কীলমবক্কম বাস টার্মিনাসটি মণ্ণিবক্কম থেকে ৫ কিলোমিটার দূরে অবস্থিত৷ এই টার্মিনাল থেকে দক্ষিণ ও দক্ষিণ শহরতলি যাওয়ার বাস পরিষেবা চালু হবে৷ আউটার রিং রোড মণ্ণিবক্কমের ওপর দিয়ে দীর্ঘায়িত৷ বেঙ্গালুরু থেকে চেন্নাইগামী ৪৮ নং জাতীয় সড়কও নিকটবর্তী৷ চেন্নাই বিমানবন্দর মেট্রো স্টেশন থেকে কীলমবক্কম বাস টার্মিনাস অবধি একটি পথ প্রস্তাবিত করা হয়েছে৷  জনসংখ্যার উপাত্ত ২০১১ খ্রিটাব্দে ভারতের জনগণনা অনুযায়ী মণ্ণিবক্কমের মোট জনসংখ্যা ১৩,৩০৮ জন, যেখানে ৬,৭০০ জন পুরুষ ও ৬,৬০৮ জন নারী৷ অর্থাৎ প্রতিহাজার পুরুষে ৯৮৬ জন নারীর বাস৷ মোট পরিবার সংখ্যা ৩,২৬২ টি৷ ছয় বছর অনূর্ধ্ব শিশু সংখ্যা ১,৪৮৩, যা মোট জনসংখ্যার ১১.১৪ শতাংশ৷ শিশুদের মধ্যে শিশুপুত্র ৭৬৫ জন ও শিশুকন্যা ৭১৮ জন, অর্থাৎ শিশুদের লিঙ্গানুপাত প্রতি হাজার শিশুপুত্রে ৯৩৯ জন শিশুকন্যা৷ মণ্ণিবক্কমের মোট সাক্ষরতার হার ৮৬.৩১ শতাংশ, যেখানে পুরুষ সাক্ষরতার হার ৯০.৭৮ শতাংশ ও নারী সাক্ষরতার হার ৮১.৮০ শতাংশ৷https://www.census2011.co.in/data/village/629393-mannivakkam-tamil-nadu.html জনসংখ্যার ২৩.৩৮ শতাংশ তথা ৩,১১২ জন তফসিলি জাতি ও ২.৯৩ শতাংশ তথা ৩৯০ জন তফসিলি উপজাতির অন্তর্ভুক্ত৷ মোট শ্রমজীবী ৫,২৯৪ জন, যার মধ্যে ৩,৬৯৬ জন মূল শ্রমজীবী ও ১,৫৯৮ জন প্রান্তিক শ্রমজীবী৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি